Forsætisráðherra Bretlands , Boris Johnson , hefur heitið því að tekið verði á málinu og löggjöf vegna hryðjuverka hert . „ Ef þú ert dæmdur fyrir alvarlegt hryðjuverkabrot , þá ætti að vera við því lágmarksrefsing upp á 14 ára fangelsi og suma ætti aldrei að láta lausa , “ sagði Johnson , auk þess sem hann sagði hryðjuverka - og öfgamenn ættu að afplána hvern einasta dag fangelsisdóma sinna . Hann segir 74 einstaklinga vera í sömu stöðu og árásarmaðurinn , dæmdir hryðjuverkamenn sem látnir hafa verið lausir áður en afplánun þeirra lauk .